Ръководството на Технически университет – Варна и Екипът за управление на Проект„*Модернизация на висшите училища: Технически университет - Варна, Технически университет - София, Технически университет - Габрово и Университет "Проф. д-р Асен Златаров", гр. Бургас“*, изпълняван съгласно договор №BG05M2OP001-2.016-0028-C01, финансиран по Оперативна програма "Наука и образование за интелигентен растеж", съфинансирана от Европейските структурни и инвестиционни фондове

**ОБЯВЯВА КОНКУРС**

за попълване на Управленския екип на проекта с “Експерт мониторинг и контрол” -- 1 (един) бр., на непълен работен ден (32 работни часа месечно). На класирания кандидат ще бъде предложен срочен трудов договор с максимална продължителност от 28 месеца, считано до 31.12.2023 г.

**Кратко описание на длъжността “Експерт мониторинг и контрол”:**

* Подготовка на документи и консултации, свързани с механизмите за контрол и мониторинг при управлението на проекта, и мониторинг за изпълнението на заложените в проекта индикатори;
* Проверка на документите, представени от изпълнителите по договори за изпълнение на проекта, както и проверка за изпълнението на определените условия за плащане;
* Мониторинг на изготвените междинни и окончателни доклади, вкл. технически и финансови отчети, към исканията за междинни плащания;
* Подготовка на вътрешни правила/процедури и контролни листа, свързани с изпълнението и управлението на проекта и съблюдаване за тяхното спазване;
* Събиране и анализ на информация за проследяване на междинните цели и резултати и сравнение с фактическото изпълнение на дейностите с годишния план и програмата за мониторинг.

**Минимални изисквания за заемане на длъжността:**

* *Образование* - Висше образование,
* *Образователно-квалификационна степен* - „Магистър” в професионална област „Социални, стопански или правни науки” или еквивалентна,
* *Професионално направление* - „Икономика”, „Администрация и управление”, „Право”, или еквивалентни за чуждестранни участници или за дипломи, издадени от чуждестранни висши учебни заведения;
* *Професионален опит* – Опит в реализацията на дейности по мониторинг и контрол или еквивалентни при изпълнение на най-малко 2 (две) услуги за управление / отчитане на проекти и / или програми.
* *Специфични знания и умения* – Кандидати притежаващи опит свързан с участие при администрирането на проекти по Оперативна програма "Наука и образование за интелигентен растеж" ще бъдат предпочитани при равни други квалификации.

**Специфични изисквания към кандидатите за длъжността:**

* Компетентности и умения за подготовка на документи, свързани с механизмите за контрол и мониторинг при управлението на проекта, както и комуникативни умения за провеждане на консултации относно правилата на ОП НОИР за отчитане изпълнението на заложените в проекта индикатори;
* Компетентности и умения за мониторинг на качеството на изготвените междинни и окончателни доклади, вкл. технически и финансови отчети, към исканията за междинни плащания, контролни листа, свързани с изпълнението и управлението на проекта необходими за верификация на документите, и документите свързани с изпълнението на определените условия за плащане;
* Компетентности и умения свързани със събиране и анализ на информация за проследяване достигането на междинните цели в сравнение с фактическото изпълнение на дейностите, както и с годишния план и програмата за мониторинг.

**Конкурсът с допуснатите кандидати ще се проведе на два етапа:**

* + Анализ на подадените документи за допустимост и селектиране на кратък списък от най-квалифицираните кандидати
  + Интервю с кандидатите селектирани в краткия списък.

**Необходими документи за участие в конкурсната процедура:**

1. Заявление до Ректора на ТУ-Варна за участие в конкурса.
2. Автобиография (CV) с актуална снимка, съгласно образецa на Програмата за Модернизация на ВУЗ (BG05M2OP001-2.016) публикуван на сайта проекта.
3. Декларация по чл. 17, ал. 2, т. 1 от НПКДС за обстоятелствата: че кандидатът е пълнолетен, не е поставен под запрещение, не е осъждан за умишлено престъпление от общ характер на лишаване от свобода и не е лишен по съответен ред от правото да заема определената длъжност – по образец публикуван на сайта проекта.
4. Декларация в съответствие с нормативните текстове от регламент (ЕС) 2016/679 на европейския парламент и на съвета (чл. 7) за съгласие за обработка на личните данни за целите на проекта – по образец публикуван на сайта проекта.
5. Копие от документи за придобити образователни степени и допълнителна професионална-на квалификация и специализации.
6. Копие от официални документи, които удостоверяват продължителността на професионалния опит (трудова книжка; осигурителна книжка и други).
7. Копие от документ за самоличност (само за справка).

**Място и срок за подаване на документите за участие в конкурса:**

Документите за участие в конкурса се представят в срок 7 (седем) календарни дни от публикуване на обявлението, и не по-късно от 15:00ч на **9 Септември 2021** г. Документите за участие в конкурса могат да се подават:

* Лично от кандидатите или техни упълномощени представители в Отдел „Човешки ресурси“. След проверка от Експерт „Човешки ресурси“ кандидатите регистрират заявленията си за конкурса в „Деловодство на ТУ-Варна“;
* Електронно, на емайл ([rectorat@tu-varna.bg](mailto:rectorat@tu-varna.bg)), при което проверката за коректност на документите и регистрацията в „Деловодство на ТУ-Варна“ ще се извърши служебно, без възможност за допълване или корекции.

Всички съобщения във връзка с провеждане на конкурсната процедура, както и образците надокументите се обявяват на сайта на ТУ-Варна в страницата на Проект BG05M2OP001-2.016-0028-C01 „Модернизация на висшите училища: Технически университет - Варна, Технически университет - София, Технически университет - Габрово и Университет "Проф. д-р Асен Златаров", гр. Бургас“ (<http://isr.tu-varna.bg/TUx4>).